ГОДИШЊИ ЕНЕРГЕТСКИ БИЛАНС ДРВНИХ ГОРИВА

ПРАВНИ ОСНОВ

Истраживање се спроводи на основу Закона о званичној статистици („Службени гласник РС“, број 104/09) и Програма званичне статистике у периоду од 2016. до 2020. године („Службени гласник РС“, број 55/15). <http://www.stat.gov.rs/media/2271/zakon_o_statistici.pdf>; <http://www.stat.gov.rs/media/2282/program_2016-2020.pdf>

МЕТОДОЛОШКЕ ОСНОВЕ

Циљ статистичког истраживања

Израда годишњег енергетског биланса дрвних горива.

Садржај статистичког истраживања

**Упитником ЕН-4.161** прикупљају се подаци о производњи огревног дрвета, вишеметарске обловине и дрвног остатка; набавци од других у земљи, увозу, извозу, сопственој потрошњи, губицима, залихама на почетку године и залихама на крају године; продаји у земљи, продаји трговини и крајњим потрошачима по врстама потрошача.

**Упитником ЕН-4.163** прикупљају се подаци о утрошку сировина за производњу дрвних брикета, залихама сировина на почетку године и залихама на крају године; производњи дрвних брикета, набавци од других у земљи, увозу, извозу, сопственој потрошњи, губицима, залихама дрвних брикета на почетку године и залихама на крају године, калоричној вредности дрвних брикета; продаји у земљи, продаји трговини и крајњим потрошачима по врстама потрошача.

**Упитником ЕН-4.164** прикупљају се подаци о утрошку сировина за производњу дрвних пелета, залихама сировина на почетку године и залихама на крају године; производњи дрвних пелета, набавци од других у земљи, увозу, извозу, сопственој потрошњи, губицима, залихама дрвних пелета на почетку године и залихама на крају године, калоричној вредности дрвних пелета; продаји у земљи, продаји трговини и крајњим потрошачима по врстама потрошача.

**Упитником ЕН-4.165** прикупљају се подаци о утрошку сировина за производњу дрвеног угља, залихама сировина на почетку године и залихама на крају године; производњи дрвеног угља, набавци од других у земљи, увозу, извозу, сопственој потрошњи, губицима, залихама дрвеног угља на почетку године и залихама на крају године, калоричној вредности дрвеног угља; продаји у земљи, продаји трговини и крајњим потрошачима по врстама потрошача.

**Упитником ЕН-4.17** прикупљају се подаци о залихама дрвних горива на почетку године и залихама на крају године, набавци од других у земљи, увозу, извозу, сопственој потрошњи, губицима; продаји у земљи, продаји трговини и продаји крајњим потрошачима по врстама потрошача.

**Упитником ЕН-4.15E** прикупљају се подаци о утрошку енергије и горива у индустрији за енергетске и остале сврхе, и залихама енергије и горива на крају године.

Извештајне јединице и статистичке јединице *(обухват)*

Извештајне јединице за енергетски биланс дрвних горива су привредна друштва и предузетници из области производње огревног дрвета, дрвних брикета, дрвних пелета и дрвеног угља. Јединице посматрања су предузећа као и јединице врсте делатности индустријских и неиндустријских предузећа koja имају производњу огревног дрвета, дрвних брикета, дрвних пелета и дрвеног угља.

Метод, време и извори за прикупљање података

Подаци сеприкупљају у годишњој периодици, применом извештајног метода.

Извори прикупљања података су:

Годишњи упитници

Годишњи енергетски биланс производње и потрошње дрвних горива   
– упитник за извештајне јединице из области производње огревног дрвета, вишеметарске обловине и дрвног остатка (ЕН-4.161)

Годишњи енергетски биланс производње и потрошње дрвних горива   
– упитник за извештајне јединице из области производње дрвних брикета (ЕН-4.163)

Годишњи енергетски биланс производње и потрошње дрвних горива   
– упитник за извештајне јединице из области производње дрвних пелета (ЕН-4.164)

Годишњи енергетски биланс производње и потрошње дрвних горива   
– упитник за извештајне јединице из области производње дрвеног угља (ЕН-4.165)

Годишњи енергетски биланс производње и потрошње дрвних горива   
– упитник за извештајне јединице која се баве трговином дрвних горива (ЕН-4.17).

Редовна статистичка истраживања Групе за статистику грађевинарства, Одељења за статистику спољне трговине (Подаци Управе Царине Републике Србије) и саобраћаја.

(Упитници су доступни на сајту Републичког завода за статистику: <http://www.stat.gov.rs/sr-cyrl/istrazivanja/methodology-and-documents/?a=04&s=0>).

Обавеза заштите индивидуалних података

Обавеза заштите индивидуалних података темељи се на члану 3 Одредбе за заштиту давалаца података, члановима 44, 45, 46, 47, 48 и 49 Одредбе о поверљивости Закона о званичној статистици („Службени гласник РС“, број 104/09).

Списак и дефиниције основних обележја – индикатора

***Примарна производња*** је облик енергије који није био подвргнут процесу конверзије или трансформације (угаљ, нафта, природни гас, биомаса, хидроелектрична енергија, геотермална енергија, енергија ветра и соларна енергија).

***Увоз***и***извоз***обухватају количине које су прешле преко националне границе.

***Салдо залиха*** јесте разлика између залиха у првом дану у години (почетне залихе) и залиха у последњем дану у години (крајње залихе).

***Међународна складишта*** обухватају количине испоручене за потребе међународне бродске пловидбе.

***Укупно расположива енергија*** израчунава се на следећи начин:

Производња примарне енергије

+ Увоз

– Извоз

+ Салдо залиха

– Међународна складишта

***Статистичка разлика*** јесте категорија која укључује збир необјашњених статистичких разлика између производње и потрошње за поједине енергенте.

***Утрошак за производњу енергије*** јесте утрошак горива као сировине за производњу енергије утермоелектранама, ТЕ-ТО, енерганама, топланама, рафинеријама, петрохемији, високим пећима, преради угља, ћумуранама и ретортама, код произвођача дрвних брикета и произвођача дрвних пелета.

***Производња енергије трансформацијом*** обухвата производњу трансформисаних облика енергије (термоелектрична енергија, топлотна енергија, деривати нафте, високопећни гас и дрвнa горива).

***Размена*** обухватаразмену међуфазних производа (фракције, дестилати), готових производа (хидроелектрична енергија) и производа који се поново прерађују (примарни бензин, мазут, мазива).

*Размењени производи* – производи рафинерије који су прекласификовани као рафинисана основна сировина за наредне процесе производње у рафинерији и не испоручују се финалној потрошњи.

*Интерна размена производа* – прекласификација производа због промена у квалитету и спецификацији.

*Враћено из петрохемије* – производи или полупроизводи враћени рафинерији из процеса петрохемијске индустрије.

***Сопствена потрошња у енергетском******сектору*** обухвата енергију утрошену за рад у енергетском сектору.

***Губици*** обухватају губитке настале:

за електричну енергију: при преносу и дистрибуцији;

за топлотну енергију: при преносу и дистрибуцији;

за чврста горива: при транспорту;

за течна горива: при транспорту и дистрибуцији;

за природни гас: при транспорту и дистрибуцији;

за геотермалну енергију: у дистрибутивном систему, и

за дрвна горива: при транспорту.

***Енергија расположива за финалну потрошњу*** представља енергију намењену крајњим потрошачима.

***Финална потрошња*** обухвата потрошњу енергије расположиве за финалну потрошњу у енергетске и неенергетске сврхе.

***Финална потрошња за неенергетске сврхе*** обухвата финалну потрошњу расположиве енергије као сировине у технолошком процесу за производњу неенергетских производа, при чему се од укупног утрошка посебно приказује утрошак у хемијској индустрији.

***Финална потрошња за енергетске сврхе*** oбухвата финалну потрошњу расположиве енергије за енергетске сврхе у

***индустрији***,

***грађевинарству***,

***саобраћају***,

***домаћинствима*** (сва домаћинства, укључујући и „домаћинства са запосленим лицима“), пољопривреди и код

***осталих потрошача*** (сви остали потрошачи, нпр. школство, здравство, администрација, итд.).

Специфичности енергетског биланса:

Подаци о финалној потрошњи огревног дрвета за домаћинства преузети су од Министарства рударства и енергетике.

Ниво репрезентативности података   
(*територијални ниво и Класификација делатности 2010* )

Подаци су репрезентативни за територију Републике Србије.Републички завод за статистику од 1999. године не располаже подацима за АП Косово и Метохија, тако да они нису садржани у обухвату података за Републику Србију (укупно).

Усаглашеност са међународним препорукама, стандардима и праксом

Годишњи енергетски биланс дрвних горива у потпуној је сагласности са препорукама Евростата и Међународне агенције за енергију.

ОПИС ОРГАНИЗАЦИЈЕ ИСТРАЖИВАЊА

Органи за спровођење истраживања *(одговорни произвођач званичне статистике)*

Републички завод за статистику: Група за статистику енергетике у Београду, Одељење за статистичке послове у Сектору за статистику АП Војводине и подручна одељења у Суботици, Зрењанину, Новом Саду, Сремској Митровици, Панчеву, Смедереву, Шапцу, Ваљеву, Краљеву, Крагујевцу, Зајечару, Нишу, Лесковцу и Ужицу.

Градска управа града Београда,Секретаријат за управу, Сектор статистике.

Обавезност давања података

Обавеза давања података темељи се на члану 26, а казнене одредбе за одбијање давања података или давање непотпуних и нетачних података на члану 52 Закона о званичној статистици („Службени гласник РС“, број 104/09).

Роковник основних фаза спровођења истраживања  
(*укључујући публиковање података*)

Рок да извештајна јединица достави попуњен упитник надлежном статистичком органу је 15. март текуће године.

Рок да Републички завод за статистику објави податке за претходну годину дефинисан је Уредбом о утврђивању Плана званичне статистике.

ИНСТРУМЕНТИ ИСТРАЖИВАЊА

Списак номенклатура и класификација које се користе у истраживању  
*(са обавештењем где се могу пронаћи)*

Класификација делатности (2010) прописана је Уредбом Владе Републике Србије од 29. јула 2010. године („Службени гласник РС“, број 54/10) на основу Закона о класификацији делатности („Службени гласник РС“, број 104/09). Доступна је и на сајту Републичког завода за статистику: <http://www.stat.gov.rs/media/2269/zakon_o_klasifikaciji_delatnosti.pdf>

Commission Regulation (EC) No 1099/2008 и сви њени амандмани (доступно у Групи за статистику енергетике Републичког заводa за статистику);

Energy Statistics Manual, публикација Међународне агенције за енергију (доступно у Групи за статистику енергетике Републичког заводa за статистику).

Списак публикација у којима се објављују методологија и резултати истраживања (*у штампаном облику и/или у оквиру интернет презентације*)

Билтен „Енергетски биланси“

(Публикација је доступна на сајту Републичког завода за статистику: <http://www.stat.gov.rs/sr-cyrl/oblasti/energetika/>)

Контакт особе – Јелена Миливојевић, локал 324

Сања Радоњић, локал 238